CELEX: 32014R0848
Language: fi
Date: 2014-08-04 00:00:00
Title: Komission täytäntöönpanoasetus (EU) N:o 848/2014, annettu 4 päivänä elokuuta 2014 , Corynebacterium glutamicumin tuottaman L-valiinin hyväksymisestä kaikkien eläinlajien rehun lisäaineena ja asetuksen (EY) N:o 403/2009 muuttamisesta rehun lisäaine L-valiinin pakkausmerkintöjen osalta  ETA:n kannalta merkityksellinen teksti

5.8.2014   
            
            
               FI
            
            
               Euroopan unionin virallinen lehti
            
            
               L 232/13
            
         KOMISSION TÄYTÄNTÖÖNPANOASETUS (EU) N:o 848/2014,
   annettu 4 päivänä elokuuta 2014,
   
      Corynebacterium glutamicumin tuottaman L-valiinin hyväksymisestä kaikkien eläinlajien rehun lisäaineena ja asetuksen (EY) N:o 403/2009 muuttamisesta rehun lisäaine L-valiinin pakkausmerkintöjen osalta
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon eläinten ruokinnassa käytettävistä lisäaineista 22 päivänä syyskuuta 2003 annetun Euroopan parlamentin ja neuvoston asetuksen (EY) N:o 1831/2003 (1) ja erityisesti sen 9 artiklan 2 kohdan ja 13 artiklan 2 kohdan,
   sekä katsoo seuraavaa:
   
               (1)
            
            
               Asetuksessa (EY) N:o 1831/2003 säädetään eläinten ruokinnassa käytettävien lisäaineiden hyväksymisestä ja vahvistetaan perustelut ja menettelyt hyväksynnän myöntämiselle ja muuttamiselle.
            
         
               (2)
            
            
               Asetuksen (EY) N:o 1831/2003 7 artiklan mukaisesti on jätetty L-valiinin hyväksyntää koskeva hakemus. Hakemuksen mukana on toimitettu asetuksen (EY) N:o 1831/2003 7 artiklan 3 kohdan mukaisesti vaadittavat tiedot ja asiakirjat.
            
         
               (3)
            
            
               Hakemus koskee Corynebacterium glutamicumin (KCCM 80058) tuottaman L-valiinin hyväksymistä kaikille eläinlajeille tarkoitettuna rehun lisäaineena, joka luokitellaan lisäaineluokkaan ”ravitsemukselliset lisäaineet”.
            
         
               (4)
            
            
               Euroopan elintarviketurvallisuusviranomainen, jäljempänä ’elintarviketurvallisuusviranomainen’, totesi 8 päivänä lokakuuta 2013 antamassaan lausunnossa (2), että Corynebacterium glutamicumin (KCCM 80058) tuottamalla L-valiinilla ei ehdotetuissa käyttöolosuhteissa ole haitallista vaikutusta eläinten tai ihmisten terveyteen tai ympäristöön ja että sitä pidetään välttämättömän aminohappo-L-valiinin tehokkaana lähteenä eläinten ruokinnassa. Elintarviketurvallisuusviranomaisen mukaan erityiset markkinoille saattamisen jälkeistä seurantaa koskevat vaatimukset eivät ole tarpeen. Lisäksi se vahvisti asetuksella (EY) N:o 1831/2003 perustetun vertailulaboratorion toimittaman raportin analyysimenetelmästä, jolla rehun lisäaine määritetään rehusta.
            
         
               (5)
            
            
               Kyseisen aineen arviointi osoittaa, että asetuksen (EY) N:o 1831/2003 5 artiklassa säädetyt hyväksymisen edellytykset täyttyvät. Sen vuoksi kyseisen aineen käyttö tämän asetuksen liitteessä esitetyllä tavalla olisi hyväksyttävä.
            
         
               (6)
            
            
               
                  Escherichia colin tuottama L-valiini hyväksyttiin komission asetuksella (EY) N:o 403/2009 (3). Sen varmistamiseksi, että lisäaineet voidaan erottaa toisistaan lopullisessa rehussa, rehuaineisiin ja rehuseoksiin on merkittävä lisäaineiden tunnistenumero, nimi ja lisätty määrä.
            
         
               (7)
            
            
               Sen vuoksi asetusta (EY) N:o 403/2009 olisi muutettava. Koska hyväksynnän edellytysten muuttaminen ei liity turvallisuuteen, on aiheellista säätää siirtymäkaudesta, jonka aikana nykyiset varastot voidaan käyttää loppuun.
            
         
               (8)
            
            
               Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Hyväksyminen
   Hyväksytään lisäaineluokkaan ”ravitsemukselliset lisäaineet” ja funktionaaliseen ryhmään ”aminohapot, niiden suolat ja analogit” kuuluva liitteessä tarkoitettu aine eläinten ruokinnassa käytettävänä lisäaineena kyseisessä liitteessä vahvistetuin edellytyksin.
   2 artikla
   Asetuksen (EY) N:o 403/2009 muuttaminen
   Lisätään asetuksen (EY) N:o 403/2009 liitteessä olevaan yhdeksänteen sarakkeeseen kohta seuraavasti:
   ”Jos rehuaineiden ja rehuseosten merkinnöissä annetaan lisäainetta koskeva vapaaehtoinen ilmoitus, on lisättävä seuraavat tiedot:
   
               —
            
            
               lisäaineen nimi ja tunnistenumero,
            
         
               —
            
            
               lisäaineen lisätty määrä.”
            
         3 artikla
   Siirtymätoimenpiteet
   Sallitaan 2 artiklassa tarkoitettujen rehuaineiden ja rehuseosten, jotka on tuotettu ja varustettu merkinnöillä ennen 25 päivää helmikuuta 2015 ennen 25 päivää elokuuta 2014 voimassa olleiden sääntöjen mukaisesti, saattaminen markkinoille ja käyttö, kunnes nykyiset varastot loppuvat. Lemmikkieläimille tarkoitetun ravinnon osalta ensimmäisessä virkkeessä tarkoitetun tuotanto- ja merkitsemisajan on päätyttävä 25 päivänä elokuuta 2016.
   4 artikla
   Voimaantulo
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 4 päivänä elokuuta 2014.
      
         
            Komission puolesta
         
         
            Puheenjohtaja
         
         José Manuel BARROSO
      
   
   
      (1)  EUVL L 268, 18.10.2003, s. 29.
   
      (2)  EFSA Journal (2013); 11(10):3429.
   
      (3)  Komission asetus (EY) N:o 403/2009, annettu 14 päivänä toukokuuta 2009, L-valiini -valmisteen hyväksymisestä rehun lisäaineena (EUVL L 120, 15.5.2009, s. 3).
   
      LIITE
      
                  Lisäaineen tunnistenumero
               
               
                  Hyväksynnän haltijan nimi
               
               
                  Lisäaine
               
               
                  Koostumus, kemiallinen kaava, kuvaus, analyysimenetelmä.
               
               
                  Eläinlaji tai -ryhmä
               
               
                  Enimmäisikä
               
               
                  Vähimmäispitoisuus
               
               
                  Enimmäispitoisuus
               
               
                  Muut määräykset
               
               
                  Hyväksynnän voimassaolo päättyy
               
            
                  mg/kg täysrehua, jonka kosteuspitoisuus on 12 %
               
            
                  
                     Luokka: ravitsemukselliset lisäaineet. Funktionaalinen ryhmä: aminohapot, niiden suolat ja analogit
                  
               
            
                  3c370
               
               
                  —
               
               
                  L-valiini
               
               
                  
                     Lisäaineen koostumus
                  
                  L-valiinia vähintään 98 % (kuiva-aineesta)
                  
                     Tehoaineen ominaispiirteiden kuvaus
                  
                  L-valiini ((2S)-2-amino-3-metyylibutaanihappo), jota tuottaa Corynebacterium glutamicum (KCCM 80058)
                  Kemiallinen kaava: C5H11NO2
                  
                  CAS-numero: 72-18-4
                  
                     Analyysimenetelmä
                      (1)
                  
                  L-valiinin määrittäminen lisäaineesta: Food Chemical Codex ”L-valine monograph”.
                  Valiinin määrittäminen esiseoksissa, rehuseoksissa ja rehuaineissa: ionivaihtokromatografia, kolonnin jälkeinen johdannaisten muodostaminen ja spektrofotometrinen havaitseminen (HPLC/VIS) — komission asetus (EY) N:o 152/2009 (EUVL L 54, 26.2.2009, s. 1).
               
               
                  Kaikki lajit
               
               
                  —
               
               
                   
               
               
                   
               
               
                  
                              1.
                           
                           
                              Lisäaineen pakkausmerkinnöissä on ilmoitettava:
                              
                                          —
                                       
                                       
                                          kosteuspitoisuus.
                                       
                                    
                        
                              2.
                           
                           
                              Jos rehuaineiden ja rehuseosten merkinnöissä annetaan lisäainetta koskeva vapaaehtoinen ilmoitus, on lisättävä seuraavat tiedot:
                              
                                          —
                                       
                                       
                                          lisäaineen nimi ja tunnistenumero,
                                       
                                    
                                          —
                                       
                                       
                                          lisäaineen lisätty määrä.
                                       
                                    
                        
               
                  25. elokuuta 2024
               
            
         (1)  Analyysimenetelmiä koskevia yksityiskohtaisia tietoja on saatavissa seuraavasta vertailulaboratorion osoitteesta: https://ec.europa.eu/jrc/en/eurl/feed-additives/evaluation-reports